b'\n_START_ARTICLE_\nK\xc4\x99stutis Makari\xc5\xabnas\n_START_SECTION_\nBiografija\n_START_PARAGRAPH_\nBrolis Jaunutis Makari\xc5\xabnas, \xc5\xbemona Egl\xc4\x97 Dalia Makari\xc5\xabnien\xc4\x97. 1955\xc2\xa0m. su pagyrimu baig\xc4\x97 Vilniaus universitet\xc4\x85 (VU). 1955\xe2\x80\x931956\xc2\xa0m. VU d\xc4\x97stytojas. 1959\xc2\xa0m. baig\xc4\x97 SSRS moksl\xc5\xb3 akademijos Leningrado fizikos ir technikos instituto aspirant\xc5\xabr\xc4\x85, fizikos ir matematikos moksl\xc5\xb3 kandidatas. _NEWLINE_1959\xe2\x80\x931976\xc2\xa0m. dirbo LSSR moksl\xc5\xb3 akademijos Fizikos ir matematikos institute, 1961\xe2\x80\x931976\xc2\xa0m. Radioaktyviojo spinduliavimo sektoriaus ved\xc4\x97jas, 1977\xe2\x80\x931999\xc2\xa0m. Fizikos institute, 1977\xe2\x80\x931989\xc2\xa0m. Radioaktyviojo spinduliavimo skyriaus ved\xc4\x97jas, 1989\xe2\x80\x931999\xc2\xa0m. Branduolio tyrim\xc5\xb3 laboratorijos ved\xc4\x97jas, 1989\xe2\x80\x931999\xc2\xa0m. vyriausiasis mokslo darbuotojas. 1987\xc2\xa0m. fizikos ir matematikos moksl\xc5\xb3 daktaras._NEWLINE_1992\xe2\x80\x932002\xc2\xa0m. Fizikos instituto tarybos pirmininkas. 1993\xe2\x80\x931999\xc2\xa0m. Vytauto Did\xc5\xbeiojo universiteto d\xc4\x97stytojas, nuo 1991\xc2\xa0m. profesorius. 1999\xe2\x80\x932003\xc2\xa0m. Lietuvos mokslo tarybos pirmininkas.  1999\xe2\x80\x932006\xc2\xa0m. Lietuvos mokslo premij\xc5\xb3 komiteto pirmininkas.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 sritys: branduolio fizika, branduolio spektroskopijos metod\xc5\xb3 naudojimas kietojo k\xc5\xabno mikroskopin\xc4\x97s sandaros tyrimams, su\xc5\xbeadint\xc5\xb3j\xc5\xb3 branduoli\xc5\xb3 hipersmulkioji s\xc4\x85veika ir Mosbauerio spektroskopija, radioaktyvi\xc5\xb3j\xc5\xb3 atom\xc5\xb3 chemin\xc4\x97s aplinkos \xc4\xaftaka radioaktyviojo skilimo konstantoms. Pirmasis i\xc5\xa1matavo daugelio branduoli\xc5\xb3 radioaktyvi\xc5\xb3j\xc5\xb3 virsm\xc5\xb3 tikimybi\xc5\xb3 poky\xc4\x8dius. Daugiau kaip 250 mokslini\xc5\xb3 straipsni\xc5\xb3 autorius. Paskelb\xc4\x97 studij\xc5\xb3 mokslo istorijos ir mokslo politikos klausimais.'